cyanic-selkie/wikianc huggingface dataset:
డయానా హేడెన్
అందాల పోటీలు
ఈమె తన 23వ యేట మిత్రుల ప్రోద్బలంతో "ఫెమినా మిస్ ఇండియా" పోటీలలో పాల్గొనింది. ఈమె ఫెమినా మిస్ ఇండియా 1997 పోటీలలో షార్ట్‌లిస్ట్ చేయబడి రెండవ స్థానాన్ని దక్కించుకుంది. "మిస్ ఇండియా వరల్డ్" టైటిల్‌ను గెలుచుకుంది. సేచెల్లిస్‌లో జరిగిన 47వ ప్రపంచ సుందరి పోటీలలో ఈమె భారతదేశం తరఫున పాల్గొనింది. ఆ పోటీలలో 86మంది అందగత్తెలతో పోటీపడి "మిస్ వరల్డ్ 1997"గా కిరీటాన్ని పొందింది. ఈమె ఈ పోటీలలో "మిస్ వరల్డ్ - ఆసియా & ఓషియానా", "మిస్ ఫోటోజెనిక్", "స్పెక్టాక్యులర్ స్విమ్‌వేర్" అనే మూడు ఉపవిభాగాలలో టైటిల్స్‌ను సంపాదించుకుంది. ఈ విధంగా మిస్ వరల్డ్ పోటీలలో "మిస్ వరల్డ్" టైటిల్‌తో పాటు మూడు సబ్‌టైటిళ్లను పొందిన ఏకైక వ్యక్తిగా ఈమె నిలిచింది. రీటాఫారియా(1966), ఐశ్వర్య రాయ్(1884) ల తర్వాత "ప్రపంచ సుందరి"గా ఎన్నికైన మూడవ భారతీయ మహిళ డయానా హేడెన్.
ప్రపంచ సుందరి విజయం తర్వాత ఈమె లోరియల్, కోల్గేట్, ఛోపార్డ్ వంటి సంస్థలతో మోడల్‌గా ఒప్పందం కుదుర్చుకుంది. ఈమె ఛైల్డ్ రైట్స్ అండ్ యూ (క్రై), గ్రీన్‌పీస్, పెటా, స్పాస్టిక్స్ సొసైటీ వంటి అనేక స్వచ్ఛంద సంస్థలతో కలిసి పనిచేసింది. ఈమె కాన్సర్, ఎయిడ్స్ వంటి వ్యాధులపై అవగాహన పెంచడానికి తన వంతు కృషిచేసింది.
వృత్తి
ప్రపంచ సుందరి విజయం తర్వాత ఈమె లండన్ వెళ్ళి "రాయల్ అకాడమీ ఆఫ్ డ్రమెటిక్ ఆర్ట్" సంస్థలో యాక్టింగ్ కోర్సులో చేరింది. ఇంకా డ్రామా స్టూడియో లండన్‌లో కూడా చదివింది. ఇక్కడ షేక్‌స్పియర్ నాటకాలపై దృష్టి పెట్టింది. స్టూడియో తరఫున ఉత్తమ నటిగా నామినేట్ చేయబడింది. 2001లో దక్షిణ ఆఫ్రికాలో షేక్‌స్పియర్ నాటకం ఒథెల్లో ఆధారంగా నిర్మించబడిన సినిమాలో తొలిసారి నటించింది.
2008లో ఈమె బిగ్‌బాస్ (హిందీ సీజన్ 2)టెలివిజన్ సీరీస్‌లో వైల్డ్ కార్డ్ ఎంట్రీ ద్వారా ప్రవేశించి 13వ వారం వరకూ కొనసాగింది.
ఈమె వ్యక్తిత్వ వికాసం, ఆత్మవిశ్వాసం అంశాలుగా ఎ బ్యూటిఫుల్ ట్రూత్ అనే పుస్తకాన్ని రచించింది.2012,ఆగష్టు 6న విడుదలైన ఈ పుస్తకం వ్రాయడానికి ఈమెకు రెండు సంవత్సరాలు పట్టింది.
వ్యక్తిగత జీవితం
ఈమె లాస్ వెగాస్‌కు చెందిన కొలిన్ డిక్ అనే వ్యక్తిని వివాహం చేసుకుంది. అతడు ముంబైలో ఒక అంతర్జాతీయ ఎన్.జి.వోలో పనిచేశాడు. ఒక ఇంటర్వ్యూలో తన అపార్ట్‌మెంటులో అద్దెకు దిగిన సందర్భంలో తొలిసారి డిక్‌ను కలుసుకున్నట్లు తెలియజేసింది. వీరి వివాహం 2013 సెప్టెంబర్ 13న బంధుమిత్రుల సమక్షంలో లాస్ వెగాస్‌లో ఒక కంట్రీ క్లబ్‌లో జరిగింది.
ఈమె 2016లో ఒక కుమార్తెను, 2018లో ఒక కుమార్తెను, ఒక కుమారుడు (కవలపిల్లలు)ను ప్రసవించింది.
బయటి లింకులు
వర్గం:ఫెమినా భారత సుందరి విజేతలు వర్గం:ఆంగ్లో ఇండియన్ వ్యక్తులు వర్గం:భారతీయ క్రైస్తవులు వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:ప్రపంచ సుందరి విజేతలు వర్గం:హిందీ సినిమా నటీమణులు
మదర్ ఇండియా (హిందీ సినిమా)
మదర్ ఇండియా (ఆంగ్లం : Mother India) (హిందీ: भारत माता, ఉర్దూ: بھارت ماتا) (తెలుగు: భారత్ మాతా), ఒక 1957 బాలీవుడ్ సినిమా, మహబూబ్ ఖాన్ చే దర్శకత్వం వహించబడినది. దీనిలో నటీనటులు నర్గిస్ దత్, సునీల్ దత్, రాజేంద్ర కుమార్, రాజ్ కుమార్. ఈ సినిమా 1958 లో అకాడమీ అవార్డు, ఉత్తమ విదేశీ భాషా చిత్రం కొరకు నామినేట్ చేయబడినది.
మహబూబ్ ఖాన్ 1940లో ఔరత్ (స్త్రీ) అనే చిత్రం నిర్మించాడు, దాని ఆధారంగానే 1957లో 'మదర్ ఇండియా' అనే ఈ చిత్రం నిర్మించాడు.
చిత్ర కథావస్తువు
భారతదేశపు గ్రామ పరిసరాలను ప్రతిబింబించే చిత్రం. ఇందులో భారతీయ సగటు స్త్రీ, తన కుటుంబంకోసం, తన పిల్లలకోసం పడే పాట్లను చక్కగా చిత్రీకరించడమైనది.
రాధా (నర్గిస్) శ్యాము (రాజ్ కుమార్) నవీన దంపతులు, వీరి వివాహం కొరకు రాధ అత్త, ఓ వడ్డీవ్యాపారి 'సుఖీలాల్' వద్ద 500 రూ. అప్పు తీసుకుంటుంది. ఆ అప్పును తీర్చమని సుఖీలాల్ బలవంతం చేస్తూ పంచాయితీ పెడతాడు. పంచాయితీ వడ్డీవ్యాపారి పక్షానే తీర్పు ఇస్తుంది. అప్పు తీర్చేందుకు శ్యాము, రాధ, తమ పొలంలో పండే పంటలో మూడు వంతులు వడ్డీ రూపేణా ఇవ్వాలని తీర్మానం జరుగుతుంది.
పేదరికం, పంటలు సరిగా పండక పోవడం, గ్రామసీమలోని పేదరికాన్ని, వడ్డీవ్యాపారస్తుల మానవతావిహీనత్వాన్ని, పంచాయతీల కఠోరత్వాన్ని ప్రతిబింబిస్తుంది. అప్పుతీర్చలేని శ్యామూను చూసి అందరూ అవహేళణ చేస్తారు, ఈ అవహేళణను భరించలేక శ్యాము ఊరు విడిచి వెళ్ళిపోతాడు. శ్యాము తల్లి మరణిస్తుంది. రాధ తన ఇద్దరు బిడ్డలతో పస్తులతో కఠోర జీవితాన్ని అనుభవిస్తుంది. సుఖీలాల్ రాధను వివాహమాడమని కోరతాడు, రాధ తనను 'అమ్ముకోన'ని నిరాకరిస్తుంది. ఈ విపత్తులోనే, ఇంకో విపత్తు దాపురిస్తుంది. తుఫాను భీబత్సాన్ని సృష్టిస్తుంది, ఈ విపత్తులో గ్రామవాసులంతా వలస వెళతారు. కాని రాధ అభ్యర్థనపై గ్రామ పునర్నిర్మాణానికి పూనుకుంటారు.
ఇతర భాషలలో
1971 లో తెలుగు భాషలో బంగారు తల్లి అనే పేరుతో రీమేక్ చేసారు.
బయటి లింకులు
వర్గం:భారతీయ చలనచిత్రాలు వర్గం:బాలీవుడ్ వర్గం:హిందీ-భాషా చలనచిత్రాలు వర్గం:అకాడమీ పురస్కారాలు
ఫూలన్ దేవి
ఫూలన్ దేవి భారతదేశంలో పేరుగాంచిన బందిపోటు రాణి. ఉత్తరప్రదేశ్‌లో యమునా నది తీరాన, ఒక మారుమూల గ్రామమైన ‘గోర్ఖాకా పూర్వా’లో 1963 ఆగస్టు 10న ఫూలన్‌ దేవి జన్మించింది. ఆమె తల్లిదండ్రులు, నదిపై పడవలు నడిపే సాంప్రదాయక వృత్తిగల అత్యంత వెనకబడిన సామాజిక వర్గమైన మల్లా కులస్తులు. చిన్నప్పటి నుంచి ఫూలన్‌ దేవి పశువులు కాచింది. యమునా నదిలో ఈదింది. పడవలు నడిపింది. పాముల్నిపట్టింది. బరువులు మోసింది. పొలం పనులు చేసింది. భూమి, సంపద, అధికారం కలిగి అగ్రకుల ఠాకూర్ల దర్పాలనూ, దాష్టీకాలనూ చూసింది. చమార్‌, జాతవ్‌, మల్లా మొదలగు అణగారిన కులాల దైన్యాన్నీ, అశక్తతలనూ అర్థం చేసుకుంది.
పదకొండేళ్ళ వయసులోనే బాల్య వివాహానికి గురై ముఫ్పై అయిదేళ్ళ వయసున్న భర్త లైంగిక హింసలనూ ఎదుర్కొంది. తండ్రి కున్న కొద్దిపాటి ఆస్తినీ కాజేసిన దగ్గరి బంధువుల మోసాన్ని చిన్న నాడే ప్రశ్నించి దెబ్బలు తిన్నది. అవహేళనలకు పోలీసుల తప్పుడు కేసులు, దెబ్బలు, సామూహిక అత్యాచారాలను, బందిపోట్ల కిడ్నాపులకు, లైంగిక దాడులకు గురయింది. అడవుల్లో చంబల్‌ లోయల్లో ఒంటరిగా నడిచింది. జంతువులతో సహజీవనం చేసింది. పేరుకు బందిపోటుగా మారినా బాధిత స్ర్తీలు, పేదలకు ఆర్థిక సాయం చేసి, ధైర్యాన్నిచ్చి, కర్కోటకులైన అగ్రకుల ఠాకూర్లపై ప్రతీకారం నెరవేర్చుకునే తిరుగుబాటుదారుగా ఫూలన్‌దేవి మారింది.
మగ, కుల దురహంకార ఠాకూర్లకేగాక, ఉత్తరప్రదేశ్‌, మధ్యప్రదేశ్‌ రాష్ట్ర ప్రభుత్వాలకు, కేంద్ర ప్రభుత్వానికీ ఫూలన్‌ దేవి పెద్ద సవాలుగా మారింది. అప్పటి ఇందిరాగాంధీ నేతృత్వంలోని కేంద్ర ప్రభుత్వమూ, అర్జున్‌ సింగ్‌ ముఖ్యమంత్రిగా ఉన్నప్పటి మధ్యప్రదేశ్‌ రాష్ట్ర ప్రభుత్వమూ ఫూలన్‌దేవితో చర్చలకు పూనుకున్నాయి. ఫూలన్‌దేవి 1983లో షరతులు విధించి తన సహాచరులతో సహా ప్రభుత్వానికి లొంగిపోయారు. ఎనిమిదేళ్ళకే విడుదల చేస్తామని ఇచ్చన మాట తప్పిన ప్రభుత్వాలు, ఫూలన్‌ దేవిని గ్వాలియర్‌, తీహార్‌ జైళ్ళలో పదకొండేళ్ళు ఖైదు చేశాయి. తర్వాత ఫూలన్‌ దేవి 34వ ఏట 1998లో ఉత్తప్రదేశ్‌ సమాజ్‌వాది పార్టీ నుంచి పార్లమెంటు సభ్యరాలిగా ఎన్నికయ్యారు. తన 37వ ఏట 2001 జూలై 25న పార్లమెంటు మధ్యాహ్న భోజన విరామంలో ఫూలన్‌దేవి ఢిల్లీలోని తన నివాసానికి వెళ్లింది. అక్కడ ఇంటి బయట గుర్తు తెలియని ముసుగు మనుషుల తుపాకీ కాల్పుల్లో ఫూలన్‌దేవి హత్యకు గురయ్యారు. 1981లో బెహ్మాయ్‌ గ్రామంలో 22 మంది ఠాకూర్లను ప్రతీకార దాడి చేసి చంపినందుకుగాను ఫూలన్‌ దేవి హత్య జరిగి ఉండవచ్చని చాలామంది భావించారు.
ఆమె జీవిత చరిత్ర ఆధారంగా కొన్ని పుస్తకాలు వచ్చాయి. అదే విధంగా బాండిట్ క్వీన్ సినిమా కూడా వచ్చింది.
బయటి లింకులు
వర్గం:భారత రాజకీయ నాయకులు వర్గం:బందిపోటు దొంగలు వర్గం:రాజకీయ నేరాలు వర్గం:ఉత్తర ప్రదేశ్ వ్యక్తులు వర్గం:హత్య చేయబడ్డ ఉత్తర ప్రదేశ్ వ్యక్తులు
మైసూరు లోక్‌సభ నియోజకవర్గం
మైసూరు లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 పార్లమెంటరీ నియోజకవర్గాలలో ఒకటి. ఈ నియోజకవర్గం కొడగు, మైసూరు జిల్లాల పరిధిలో 08 అసెంబ్లీ స్థానాలతో ఏర్పడింది.
మూలాలు
వర్గం:కర్ణాటక లోక్‌సభ నియోజకవర్గాలు
కాన్‌స్టాంటిన్ ద గ్రేట్
కాన్‌స్టాంటిన్ ద గ్రేట్ (సా.శ. 272 ఫిబ్రవరి 27 నుంచి 337 మే 337) సా.శ. 306 నుంచి 337 వరకూ పరిపాలించిన రోమన్ చక్రవర్తి. ఇతన్ని మొదటి కాన్‌స్టాంటిన్ అని కూడా పిలుస్తారు. డాసియా మెడిటెరానియాలోని నైసస్‌లో (నేటి సెర్బియా లోని, నీష్ నగరం) జన్మించాడు. కాన్‌స్టాంటిన్ తండ్రి ఫ్లావియస్ కాన్‌స్టాంటియస్ ఇలిరియన్ ప్రాంతానికి చెందిన సైన్యాధికారిగా జీవితం ప్రారంభించి రోమన్ సామ్రాజ్యపు టెట్రార్కీ విధానంలో నలుగురు చక్రవర్తుల్లో ఒకడయ్యాడు. అతని తల్లి హెలెనా గ్రీకు జాతీయురాలు, సామాన్య కుటుంబంలో జన్మించింది. డియోక్లెటైన్, గాలెరియస్ చక్రవర్తులు ఇద్దరి నాయకత్వంలోనూ కాన్‌స్టాంటైన్ సేనా నాయకునిగా విశిష్టమైన సేవలందించాడు. ఇందులో భాగంగా తూర్పు ప్రావిన్సుల్లో బార్బేరియన్లు, పర్షియన్లపై పోరాడాడు. సా.శ. 305లో అతని తండ్రి అధీనంలో బ్రిటన్‌లో పోరాడడానికి వెనక్కి పిలిచేదాకా తూర్పు ప్రావిన్సుల్లో సేనా నాయకునిగా పనిచేశాడు. 306లో ఇతని తండ్రి మరణించాకా ఎబోరాకం (ఈనాడు ఇంగ్లాండ్‌ లోని యార్క్ నగరం) సైన్యం కాన్‌స్టాంటిన్‌ను చక్రవర్తిగా ప్రకటించింది. ఇతర చక్రవర్తులైన మాక్సెంటియస్, లిసినియస్‌లపై అంతర్యుద్ధాల్లో పోరాడి 324 నాటికల్లా రోమన్ సామ్రాజ్యపు ఏకైక పరిపాలకుడిగా నిలిచాడు.
కాన్‌స్టాన్‌టిన్ చక్రవర్తిగా సామ్రాజ్యాన్ని బలోపేతం చేయడానికి పరిపాలన, ఆర్థిక, సామాజిక, సైనిక రంగాల్లో సంస్కరణలను అమలు చేశాడు. పౌర, సైనిక అధికారులను వేరుచేస్తూ ప్రభుత్వ యంత్రాంగాన్ని పునర్నిర్మించాడు. ద్రవ్యోల్బణాన్ని ఎదుర్కోవటానికి అతను కొత్త బంగారు నాణెం అయిన సాలిడస్‌ను ప్రవేశపెట్టాడు. ఇది బైజాంటైన్, యూరోపియన్ కరెన్సీలకు వెయ్యి సంవత్సరాలకు పైగా ప్రామాణికంగా నిలిచింది. కామిటాటెన్స్‌లు అన్న పేరుతో సంచార యూనిట్లు, లిమిటానై అన్న పేరుతో కోటలో నిలిచివుండే స్థిరమైన యూనిట్ల కింద సైన్యాన్ని పునర్వ్యవస్థీకరించాడు. తద్వారా అంతర్గత ప్రమాదాలను, బార్బేరియన్ల దండయాత్రలను కూడా ఎదుర్కోగలిగేలా ఈ యూనిట్లు ఉపయోపడ్డాయి. రోమన్ సరిహద్దుల్లోని ఫ్రాంకులు, అలమాన్ని, గోథ్‌లు, సర్మాటియాన్లు వంటి జాతులపై విజయవంతంగా దండయాత్రలు చేశాడు. అతను ఆక్రమించిన భూభాగాల్లో రోమన్ సామ్రాజ్యం మూడవ శతాబ్దపు సంక్షోభం ఎదుర్కొంటుండగా తన పూర్వ చక్రవర్తులు వదిలిపెట్టిన ప్రాంతాలు కూడా ఉన్నాయి.
గమనికలు
<references group="నోట్స్" />
వర్గం:రోమన్ చక్రవర్తులు వర్గం:రోమన్
ఖిమత్ రాయ్ గుప్త
thumb|ఖిమత్ రాయ్ గుప్త ఖిమత్ రాయ్ గుప్త(క్యూ.ఆర్.గుప్త, క్యూ.ఆర్.జి అని కూడా అంటారు ఆయనను.)  ప్రముఖ భారత వ్యాపారవేత్త, హావెల్స్ సంస్థ వ్యవస్థాపకుడు, మాజీ ఛైర్మన్. ఈయన స్థాపించిన హేవెల్స్ సంస్థ ప్రస్తుతం ప్రపంచవ్యాప్తంగా ప్రముఖ ఎలక్ట్రికల్ వస్తువుల తయారీ సంస్థగా గుర్తింపు పొందింది. ఖిమత్ భారత 100మంది ధనికుల్లో ఒకరు. ఫోర్బ్స్ ప్రచురించిన ప్రపంచ బిలీనియర్లలో కూడా ఖిమత్ స్థానం సంపాదించారు.
తొలినాళ్ళ జీవితం
ఖిమత్ 1937లో అవిభిజిత పంజాబ్ లో జన్మించారు. 1958లో పంజాబ్ లో చదువును మధ్యలో వదిలిపెట్టి ఢిల్లీ వెళ్ళిపోయారు  ఆయన. 10000 రూపాయల పెట్టుబడితో ఢిల్లీ లోని భగీరథ్ ప్లేస్ లో ఎలక్ట్రికల్  హోల్ సేల్ మార్కెట్ లో గుప్తజీ & కంపెనీ పేరుతో ఒక ఎలక్ట్రికల్  షాపు పెట్టుకున్నారు ఖిమత్.
హేవెల్స్
1971లో, ఖిమత్ 7 లక్షలకు హేవెల్స్ బ్రాండ్ ను హవేలీ రామ్ గాంధీ నుండి కొన్నారు. ప్రస్తుతం హేవెల్స్ 3 బిలియన్ డాలర్ల మార్కెట్ విలువతో ప్రప్రంచ 5వ అత్యున్నత ఎలక్ట్రికల్ బ్రాండ్ గా నిలిచింది.
కుటుంబం
ఖిమత్ భార్య వినోద్. వీరికి ఇద్దరు కొడుకులు, ఒక కుమార్తె. వీరి రెండవ కుమారుడు అనిల్ రాయ్ గుప్త ప్రస్తుతం హేవెల్స్ సంస్థకు ఛైర్మన్ గానూ, ఎండిగానూ వ్యవహరిస్తున్నారు.
7 నవంబరు 2014లో గుండె పోటుతో 77వ ఏటన మరణించారు ఖిమత్.
References
వర్గం:1937 జననాలు
హవీష్
హవీష్‌ కోనేరు, తెలుగు సినిమా నటుడు, నిర్మాత, వ్యాపారవేత్త. అతను 2011లో విడుదలైన నువ్విలా సినిమా ద్వారా సినీరంగంలోకి అడుగు పెట్టాడు.
వ్యక్తిగత జీవితం
హవీష్ లక్ష్మణ్ కోనేరు,కెఎల్ యూనివర్సిటీ ఉపాధ్యక్ష్యుడు. అతను వ్యాపారవేత్త కోనేరు లక్ష్మయ్య మనవడు.
లీ వెన్లియాంగ్
లి వెన్లియాంగ్ (李文亮; 1986 అక్టోబరు 12 - 2020 ఫిబ్రవరి 7) ఒక చైనీస్ నేత్ర వైద్య నిపుణుడు, వుహాన్ సెంట్రల్ హాస్పిటల్ వైద్యుడు. కరోనావైరస్ లక్షణాలను మొదట గుర్తించిన వైద్యుడు. లీ తన సహచరులను 2019 డిసెంబరులో తీవ్రమైన అక్యూట్ రెస్పిరేటరీ సిండ్రోమ్ (SARS) ను పోలి ఉండే అనారోగ్యం గురించి హెచ్చరించాడు, తరువాత దీనిని COVID-19 గా గుర్తించారు. అతని హెచ్చరికలు తరువాత బహిరంగంగా సామాజిక మాధ్యమాలలో పంచుకున్నప్పుడు అతను ఇన్ఫార్మర్ అయ్యాడు. 2020 జనవరి 3 న, వుహాన్ పోలీసులు "ఇంటర్నెట్‌లో తప్పుడు వ్యాఖ్యలు చేసినందుకు" అతనిని పిలిపించి మందలించారు. లీ తిరిగి తన పనిలో చేరాడు. తరువాత కరోనా సోకిన రోగి నుండి వైరస్ బారిన పడి 2020 ఫిబ్రవరి 7 న 33 ఏళ్ళ వయసులో ఈ వ్యాధితో మరణించాడు. తరువాతి చైనా అధికారిక విచారణ నుండి అతనికి మినహాయిపునిచ్చింది. కమ్యూనిస్ట్ పార్టీ అధికారికంగా అతని కుటుంబానికి క్షమాపణ చెప్పింది. అతనితో పాటు మరో ఇద్దరు పోలీసు అధికారులకు ఇచ్చిన హెచ్చరికలను ఉపసంహరించుకుంది.
బాల్య జీవితం
లీ వెన్లియాంగ్ లియోనింగ్, బెఝెన్ లోని మాంచు కుటుంబంలో 1986 అక్టోబరు 12 న జన్మించాడు. అతను బీజెన్ ఉన్నత పాఠశాలలో చదివాడు. అతను అద్భుతమైన విద్యార్జనతో పట్టభద్రుడైనాడు. 2004లో నేషనల్ కాలేజీ ఎంట్రన్స్ ఎక్జామినేషన్ లో 609 స్కోరును సాధించాడు. అతను వైద్య విద్యార్థిగా వూహాన్ యూనివర్సిటీ స్కూల్ ఆఫ్ మెడిసన్ లో చేరి ఏడు-సంవత్సరాల ఉమ్మడి బ్యాచులర్, మాస్టర్ డిగ్రీ కోర్సును పూర్తిచేసాడు. తరువాత అతను కమ్యూనిస్టు పార్టీ ఆఫ్ చైనాలో చేరాడు. అతని ఉపాధ్యాయుడు అతను శ్రద్ధగల, నిజాయితీగల విద్యార్థి అని చెప్పాడు. అతని స్నేహితులు అతను బాస్కెట్ బాల్ అభిమాని అని తెలియజేసారు.
వృత్తి జీవితం
2011 లో గ్రాడ్యుయేషన్ తరువాత, లీ జియామెన్ విశ్వవిద్యాలయానికి చెందిన "జియామెన్ ఐ సెంటర్‌"లో మూడేళ్లపాటు పనిచేశాడు. జియామెన్ వద్ద ఒక మాజీ వైద్య విద్యార్థి మాట్లాడుతూ, లీ తన రోగులతో చాలా ఓపికగా చూసేవాడు. అతను చెప్పినదానిని వినడానికి లేదా అర్థం చేసుకోవడంలో వారు విఫలమైనప్పుడు కూడా అతను వారి పట్ల అసంతృప్తి చూపించేవాడు కాదు. అతని సహచరులు అతన్ని ఒక సాధారణ వ్యక్తిగా అభివర్ణించారు. 2014 లో, చైనాలోని వుహాన్ లోని వుహాన్ సెంట్రల్ హాస్పిటల్ లో లీ నేత్ర వైద్యుడు అయ్యాడు.
2019–20 కరోనావైరస్ మహమ్మారి - దోషారోపణ
30 డిసెంబరు 2019 న, రోగి యొక్క వైద్య నివేదికను లీ చూసాడు. ఇది SARS కరోనావైరస్ పరీక్షలకు అధిక విశ్వాస స్థాయితో సానుకూల ఫలితాన్ని చూపించింది. వెన్లియాంగ్ సహచరులకు ఈ వైరస్ గురించి హెచ్చరించేందుకు ప్రయత్నించాడు. సోషల్ మీడియాలో దీని గురించి పోస్ట్ చేశాడు. అయితే, ఈ విషయం గురించి బయటకు మాట్లాడొద్దని, మౌనంగా ఉండాలని ఆయన్ను పోలీసులు హెచ్చరించారు.
వుహాన్‌లోని చేపల మార్కెట్‌‌లో అక్రమంగా విక్రయిస్తున్న సముద్ర జీవుల నుంచి కరోనావైరస్ వ్యాపించి ఉండొచ్చని నిపుణులు భావిస్తున్నారు. వెన్లియాంగ్ పనిచేస్తున్న ఆసుపత్రిలో డిసెంబరులో ఏడుగురు వైరల్ ఇన్ఫెక్షన్‌తో చేరారు. 2003లో ప్రపంచాన్ని వణికించిన సార్స్ వ్యాధి తరహా లక్షణాలే వీరిలో ఉన్నట్లు వెన్లియాంగ్‌కు అనుమానం వచ్చింది. సార్స్ కూడా కరోనావైరస్ కుటుంబానికి చెందిందే. తన సహచర వైద్యులను హెచ్చరిస్తూ ఓ చాట్ గ్రూప్‌లో డిసెంబరు 30న ఆయన సందేశం పెట్టాడు. ఇన్ఫెక్షన్ బారిన పడకుండా మాస్క్‌ల్లాంటివి ధరించాలని అందులో సూచించారు. తాజాగా వెలుగుచూసిన వైరస్ కరోనావైరస్‌ల్లో పూర్తిగా కొత్త రకానిదని అప్పటికి వెన్లియాంగ్‌కు తెలియదు. నాలుగు రోజుల తర్వాత పబ్లిక్ సేఫ్టీ బ్యూరో అధికారులు ఆయన దగ్గరికి వచ్చి, ఓ లేఖపై సంతకం చేయమన్నారు. 'శాంతికి విఘాతం' కలిగించేలా 'అసత్యాలు' చెబుతున్నారని ఆ లేఖలో వెన్లియాంగ్‌పై ఆరోపణ మోపారు. ''మేం హెచ్చరిస్తున్నాం. ఇలాగే మొండిగా, దురుసుగా చట్ట వ్యతిరేక కార్యకలాపాలు కొనసాగిస్తే న్యాయపరమైన చర్యలు ఎదుర్కోవాల్సి ఉంటుంది. మీకు ఈ విషయం అర్థమైందా?'' అని ఆ లేఖలో ఉంది. దాని కిందే అర్థమైందని రాసి, వెన్లియాంగ్‌ సంతకం చేశాడు. 'వదంతులు వ్యాప్తి చేస్తున్నందుకు' తాము విచారిస్తున్న ఎనిమిది మందిలో వెన్లియాంగ్ ఒకరని పోలీసులు ఇదివరకు వెల్లడించారు. జనవరి చివర్లో వెన్లియాంగ్ ఆ లేఖ కాపీని చైనాలోని సోషల్ నెట్‌వర్క్ వెబ్‌సైట్ వీబోలో పోస్ట్ చేశారు. తనకు ఎదురైన అనుభవం గురించి రాశాడు.
అనారోగ్యం, మరణం
వైరస్ ఉన్న జంతువుల నుంచి మాత్రమే అది మనుషులకు వ్యాపిస్తుందని వుహాన్‌ అధికారులు మొదట బలంగా చెబుతూ వచ్చారు. వైద్యులకు కూడా జాగ్రత్తలేవీ సూచించలేదు. పోలీసులు తనను హెచ్చరించిన వారం తర్వాత గ్లకోమా వ్యాధితో ఉన్న ఓ మహిళకు వెన్లియాంగ్‌ చికిత్స అందిస్తూ ఉన్నారు. ఆమెకు కరోనావైరస్ సోకిన విషయం ఆయనకు తెలియదు. జనవరి 10న తనకు దగ్గు మొదలైందని, మరుసటి రోజు జ్వరం వచ్చిందని వీబో పోస్ట్‌లో వెన్లియాంగ్ చెప్పారు. రెండు రోజుల అనంతరం ఆసుపత్రిలో చేరానని, తన తల్లిదండ్రులు కూడా అనారోగ్యానికి గురై ఆసుపత్రిలో చేరాల్సివచ్చిందని వివరించాడు.
జనవరి 20న చైనా కరోనావైరస్ వ్యాప్తిని అత్యవసర పరిస్థితిగా ప్రకటించింది. చాలాసార్లు కరోనావైరస్ గురించి పరీక్షలు చేసినా, అది తనకు ఉన్నట్లు తేలలేదని వెన్లియాంగ్ అన్నాడు. ''ఈ రోజు న్యూక్లియిక్ యాసిడ్ పరీక్ష చేశారు. వైరస్ ఉన్నట్లు తేలింది. మొత్తానికి స్పష్టత వచ్చింది'' అని జనవరి 30న పోస్ట్ పెట్టాడు. ఆయన పోస్ట్‌కు వేల సంఖ్యలో కామెంట్లు వచ్చాయి. మద్దతు తెలుపుతూ చాలా మంది పోస్ట్‌లు పెట్టారు. ఆ తరువాత వెన్లియాంగ్ చైనాలో హీరో అయ్యాడు. ఆయనకు కూడా కరోనా వైరస్ సోకిన కారణంగా ఆస్పత్రిలో చికిత్స పొందుతూ 2020 ఫిబ్రవరి 7 న 33 ఏళ్ళ వయసులో మరణించాడు
వ్యక్తిగత జీవితం
కరోనావైరస్ అనారోగ్య లక్షణాలను లి చూపించడం ప్రారంభించినప్పుడు, జనవరి 12 న ఆసుపత్రిలో చేరేముందు, తన కుటుంబానికి సోకే అవకాశం లేకుండా ఉండటానికి అతను హోటల్ గదిని బుక్ చేసుకున్నాడు. ఈ ముందు జాగ్రత్త ఉన్నప్పటికీ, అతని తల్లిదండ్రులు SARS-CoV-2 బారిన పడ్డారు. కాని తరువాత కోలుకున్నారు.
లీకు భార్య, కుమారుడు ఉన్నారు. అతని భార్య అతను మరణించే సమయానికి రెండవ బిడ్డకు గర్భవతిగా ఉంది.
స్త్రీ శపథం
స్త్రీ శపథం 1959, డిసెంబర్ 17న విడుదలైన తెలుగు డబ్బింగ్ సినిమా. కన్నియిన్ శబథం అనే తమిళ సినిమా దీనికి మూలం.
పాటలు
ఈ సినిమాలోని పాటల వివరాలు :
మూలాలు
వర్గం:డబ్బింగ్ సినిమాలు వర్గం:అంజలీదేవి నటించిన చిత్రాలు వర్గం:రాజసులోచన నటించిన సినిమాలు
దార్-ఉల్-షిఫా
దార్-ఉల్-షిఫా తెలంగాణ రాష్ట్ర రాజధాని హైదరాబాదులోని పాతబస్తీలో ఉన్న యునానీ ఆసుపత్రి. 1595లో ఐదవ కుతుబ్ షాహీ రాజైన మహమ్మద్ కులీ కుతుబ్ షా దీనిని నిర్మించాడు. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడం గా గుర్తించబడింది.
చరిత్ర
మూసీ నది తీరానికి సమీపంలో ఇది నిర్మించబడింది. ఉర్దూ భాషలో దారుల్ అంటే ఇల్లు అని, షిఫా అంటే స్వస్థత అని అర్థంకాబట్టి, దీనిని స్వస్థత కేంద్రంగా కూడా పిలుస్తారు. హైదరాబాదు నగర నిర్మాణం ప్రారంభించిన ఐదేళ్ల తరువాత ఈ ఆసుపత్రి నిర్మాణం పూర్తి అయింది. నాలుగు శతాబ్దాల కిందట ప్రపంచంలోనే ప్రసిద్దిపొందిన మూడు ఆసుపత్రుల్లో ఒకటిగా ఇది నిలిచింది.
ఆ కాలంలోని ప్రజలకు యునానీ వైద్యం మాత్రమే అందుబాటులో ఉండేది. దీనిలో వైద్యం అందించడానికి పర్షియన్ దేశాల నుండి వైద్యులను రప్పించేవారు. 400మంది రోగులకు ఒకేసారి ఉచితంగా మందులు అందించేవారు.
నిర్మాణం
ఆరువేల చదరపు అడుగుల విస్తీర్ణంలో రెండు అంతస్తుల్లో నిర్మించిన ఈ భవనంలో ఒక్కో అంతస్తులో 12 గదులు ఉండేవి. ఇన్-పేషెంట్స్ కోసం ఉత్తర దిక్కనున్న ఎత్తైన ప్రధాన ద్వారానికి ఇరువైపులా రెండు అంతస్తుల్లో ఎనమిది డబల్ బెడ్ రూంలు నిర్మించబడ్డాయి. అలాగే, ఉత్తరంవైపు ప్రధాన ద్వారం పక్కన ఔట్ పేషెంట్స్ కోసం వార్డును నిర్మించారు.
మహిషాసుర మర్దిని (అయోమయనివృత్తి)
మహిషాసుర మర్దిని అనే పేరుతో ఇతర పేజీలున్నందున ఈ అయోమయనివృత్తి పేజీ అవసరమైంది.
పెద్ద కోడలు
మూలాలు
వర్గం:ఎస్.వి.రంగారావు నటించిన సినిమాలు
ఆంధ్రప్రదేశ్ ఉద్యాన విశ్వవిద్యాలయం
right|thumb|ఆంధ్రప్రదేశ్ ఉద్యాన విశ్వవిద్యాలయం లోగో ఆంధ్రప్రదేశ్ ఉద్యాన విశ్వవిద్యాలయం 2007 జూన్ 26 న ప్రారంభమైంది. పండ్ల ఉత్పత్తి పెంచటానికి, ఉత్పాదకత పెంపు, పండ్ల వ్యాపారాభివృద్ధికి ఈ విశ్వవిద్యాలయం కృషి చేస్తుంది. ఆచార్య ఎన్.జీ.రంగా వ్యవసాయ విశ్వవిద్యాలయము నుండి, పండ్లకి సంబంధించిన విభాగాలు దీనిలోకి మార్చారు. పశ్చిమ గోదావరి జిల్లాలోని తాడేపల్లిగూడెం మండలం, వెంకటరామన్నగూడెంలో దీని ముఖ్య కార్యాలయం ఉంది.
బయటి లింకులు
వర్గం:విశ్వవిద్యాలయాలు వర్గం:ఆంధ్రప్రదేశ్ విశ్వవిద్యాలయాలు
జిల్లా ప్రజాపరిషత్
జిల్లా ప్రజాపరిషత్ మూడంచెలుగల పంచాయతీ రాజ్ వ్యవస్థలో  జిల్లా స్థాయి స్థానిక స్వపరిపాలనా సంస్థ. ప్రభుత్వ ప్రకటన ద్వారా జిల్లా ప్రజాపరిషత్తులను ఏర్పరుస్తారు. సాధారణంగా ప్రతి జిల్లాకి ఒక జిల్లా పరిషత్తు వుంటుంది. పూర్తి పట్టణ జిల్లా అయితే జిల్లా పరిషత్తు వుండదు. మండల ప్రజాపరిషత్ తో పాటు జిల్లా ప్రజాపరిషత్తులకు ఎన్నికలు ఆంధ్రప్రదేశ్ రాష్ట్ర ఎన్నికల సంఘం  నిర్వహిస్తుంది. thumb|జిల్లా పరిషత్ ఉన్నత పాఠశాల, కోరుకొల్లు, ఆం.ప్ర
నిర్మాణం
సమావేశాలకు శాశ్వత ఆహ్వానితులు. వీరికి సమావేశాలలో ఓటు హక్కు లేదు
ఛైర్మన్
ప్రాదేశికి నియోజకవర్గాల నుండి ఎన్నికైన జిల్లా పరిషత్ సభ్యులు ఛైర్మన్, వైస్ ఛైర్మన్ ను ఎన్నుకుంటారు. ఛైర్మన్ పదవికి, షెడ్యూల్డ్ కులాలు, తెగలు, వెనుకబడిన తరగతులు, స్త్రీలకు సీట్లు కేటాయింపు ఉంది.
వైస్ ఛైర్మన్
ప్రాదేశికి నియోజకవర్గాల నుండి ఎన్నికైన జిల్లా పరిషత్ సభ్యులు వైస్ ఛైర్మన్ ను ఎన్నుకుంటారు.
జిల్లా ప్రజాపరిషత్ ముఖ్య పాలనాధికారి
జిల్లా ప్రజాపరిషత్ ప్రధాన పాలనాధికారిని ప్రభుత్వం నియమిస్తుంది. ఈ అధికారికి జిల్లా పరిషత్తు పరిధిలో పనిచేసే అధికారుల, సంస్థలపై అజామాయిషీ అధికారం వుంటుంది. జిల్లా ప్రజాపరిషత్ సమావేశాలకు హాజరు కావచ్చు. సమావేశంలో ఓటుహక్కు వుండదు. జిల్లా ప్రజాపరిషత్ నిర్ణయాల అమలు బాధ్యత ఈ అధికారిదే.
స్థాయీ కమిటీలు
క్రింద తెలిపిన స్థాయీ కమీటీలు వుంటాయి. వీటన్నిటిని ఛైర్మన్ ఏర్పాటు చేస్తాడు. ఛైర్మన్ కూడా వీటన్నిటిలో సభ్యుడు. జిల్లా కలెక్టరు హాజరు కావచ్చు కానీ ఓటు హక్కు వుండదు.
బయటి లింకులు
వర్గం:పంచాయతీ రాజ్ వర్గం:ఆంధ్రప్రదేశ్ ప్రభుత్వం వర్గం:స్థానిక స్వపరిపాలన సంస్థలు వర్గం:ఆంధ్రప్రదేశ్ స్థానిక సంస్థలు
లోతుకుంట, హైదరాబాదు
లోతుకుంట తెలంగాణ రాష్ట్రం, మేడ్చల్ జిల్లా, అల్వాల్ మండలానికి చెందిన పట్టణ ప్రాంతం. ఇది సికింద్రాబాదుకు ఏడు కిలోమీటర్ల దూరంలో ఉంది.
నివాసప్రాంతం
ఈ ప్రాంతంలో వివిధ రకాల వస్తువులు, నిత్యావసరాలకు ఎలాంటి సమస్య లేకపోవడంతో అనేకమంది ఇక్కడ నివాసం ఏర్పరచుకున్నారు. ఇది నివాస వర్తక వ్యాపార కేంద్రంగా విరసిల్లుతుంది.
కౌడిపల్లి మండలం
కౌడిపల్లి మండలం, తెలంగాణ రాష్ట్రం, మెదక్ జిల్లా లోని మండలం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం నర్సాపూర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది మెదక్ డివిజనులో ఉండేది.ఈ మండలంలో  22  రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం కౌడిపల్లి.
లోతుకుంట, హైదరాబాదు
స్కైవే నిర్మాణం
హైదరాబాదు మహానగర అభివృద్ధి సంస్థ జూబ్లీ బస్టాండ్‌ నుంచి లోతుకుంట వరకు 6 కి.మీ మేర స్కైవే నిర్మాణానికి శ్రీకారం చుట్టింది. ఈ స్కైవే నిర్మాణం వల్ల ఔటర్ రింగ్ రోడ్డుకు అనుసంధానం కావడంతోపాటు కరీంనగర్ నుంచి వచ్చే ట్రాఫిక్‌ ఇబ్బందులు తప్పుతాయి.
వెలుపలి లంకెలు
వర్గం:హైదరాబాదు వర్గం:హైదరాబాదు జిల్లా వర్గం:హైదరాబాదులోని ప్రాంతాలు
కౌడిపల్లి మండలం
గణాంకాలు
thumb|2016 పునర్వ్యవస్థీకరణకు ముందు అవిభక్త మెదక్​ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని మొత్తం జనాభా 55,518, పురుషులు 27,442, స్త్రీలు 28,086
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 161 చ.కి.మీ. కాగా, జనాభా 35,334. జనాభాలో పురుషులు 17,578 కాగా, స్త్రీల సంఖ్య 17,756. మండలంలో 7,612 గృహాలున్నాయి.
రెవెన్యూ గ్రామాలు
గమనిక:నిర్జన గ్రామాలు ఒకటి పరిగణనలోకి తీసుకోలేదు
సెవెన్
సెవెన్ 2019లో తెలుగు మరియు తమిళ్లో విడుదలైన థ్రిల్లర్‌ సినిమా. కిరణ్ స్టూడియోస్ బ్యానర్ పై రమేష్ వర్మ నిర్మించిన ఈ చిత్రానికి నిజార్ షఫీ దర్శకత్వం వహించాడు. హవీష్‌, రెజీనా కసాండ్ర, త్రిథా చౌదరీ ప్రధాన పాత్రల్లో నటించారు. ఈ సినిమా 06 జూన్ 2019లో విడుదలైంది.
కథ
కార్తీక్ (హవిష్ ) ఓ సాఫ్ట్ వేర్ కంపెనీలో సాఫ్ట్‌వేర్ ఇంజనీర్‌గా పని చేస్తూ అమెరికా వెళ్లాలని లక్ష్యం పెట్టుకుంటాడు. తన కంపెనీలో సహద్యోగి రమ్య(నందితా శ్వేత)ను ప్రేమించి పెళ్లి చేసుకుంటాడు. ఒకరోజు రమ్య (నందితా శ్వేతా), జెన్నీ (ఆనిశా), అదితి ఆర్యా ఇలా ముగ్గురు అమ్మాయిల ఒకరు తరువాత ఒకరు తమ భర్త కనిపించట్లేదని పోలీస్ స్టేషన్ లో ఫిర్యాదు చేస్తారు. కార్తీక్ అమ్మాయిలను పెళ్లి చేసుకొని మోసం చేస్తున్నారని, పోలీసులు అతన్ని వెతికి పట్టుకుంటారు. కానీ అంతలో అచ్చం కార్తీక్ లాగే కృష్ణమూర్తి అనే మరో వ్యక్తి ఉండేవాడని తేలుతుంది. అసలు కార్తీక్ జీవితంలో ఏమి జరిగి ఉంటుంది ? అసలు మధ్యలో ఈ కృష్ణమూర్తి ఎవరు.? అనేదే మిగతా సినిమా కథ.
హల్దీఘాటీ
స్మారకం
thumb| హల్దీఘాటి వద్ద చేతక్ సమాధి హల్దీఘాటి యుద్ధంలో మహారాణా ప్రతాప్ గుర్రం చేతక్, కీలక పాత్ర పోషించింది. ఈ యుద్ధంలో చేతక్ ఘోరంగా గాయపడి 1576 జూన్ 18 న మరణించింది. చేతక్ పడిపోయిన ప్రదేశంలో మహారాణా ప్రతాప్ దాని కోసం ఒక చిన్న స్మారక చిహ్నాన్ని నిర్మించాడు. ఆ సమాధి ఇప్పటికీ హల్దీఘాటిలో ఉంది.
భారత ప్రభుత్వం 1997 సంవత్సరంలో మహారాణా ప్రతాప్ నేషనల్ మెమోరియల్ నిర్మాణాన్ని ప్రారంభించింది. 2009 జూన్‌లో స్మారకాన్ని ప్రారంభించారు. స్మారక కట్టడంలో చేతక్‌పై ఎక్కి కూచున్న మహారాణా కాంస్య విగ్రహం ఉంది.
పర్యాటకం
హల్దీఘాటి గులాబీ ఉత్పత్తికి, మోలెలా మట్టి కళకు ప్రసిద్ధి చెందింది. ప్రైవేట్ కుటీర పరిశ్రమను ప్రోత్సహించడం కోసం పర్యాటక శాఖ కృషిచేస్తోంది.
మూలాలు
వర్గం:రాజస్థాన్ పర్యాటక ప్రదేశాలు వర్గం:పర్వత కనుమలు
ఆరతి (నటి)
వ్యక్తిగత వివరాలు
ఈమె 1954లో కర్ణాటక రాష్ట్రంలో మైసూరు సమీపంలోని అరగల్‌లో జన్మించింది. ఈమె అనేక సేవా కార్యక్రమాలను చేపట్టింది. ఈమె ప్రముఖ కన్నడ దర్శకుడు పుట్టణ్ణ కణగాల్‌కు రెండవ భార్య. ఈమె 1987లో నటనకు స్వస్తి చెప్పి చంద్రశేఖర్ దేశాయిగౌడర్‌ను పెళ్ళి చేసుకుని అమెరికాలో స్థిరపడింది. ఈమెకు ఇద్దరు కూతుళ్ళు. పెద్ద కూతురు యశస్విని వ్రాసిన మిఠాయి మనెను ఆరతి దర్శకత్వం వహించి సినిమాగా రూపొందించింది.
సినిమా రంగం
ఈమె 1969లో గజ్జెపూజె అనే కన్నడ చిత్రం ద్వారా సినీరంగ ప్రవేశం చేసింది. ఈమె 1986 వరకు అనేక కన్నడ సినిమాలలో వివిధ పాత్రలను ధరించింది. 70, 80 దశకాలలో దాదాపు అందరు కన్నడ హీరోలతో కలిసి నటించింది. నాగరహావు, ఎడకల్లు గుడ్డదమేలె, బిళి హెండతి, రంగనాయకి, హొంబిసులు, ఉపాసనె, శుభమంగళ, కల్లు వీణె నుడియితు మొదలైన సినిమాలు ఈమెకు మంచి గుర్తింపును తెచ్చిపెట్టాయి. తెలుగులో చలం సరసన ఊరికి ఉపకారి అనే సినిమాలో నటించింది.
తెలుగు సినిమాలు
ఈమె నటించిన తెలుగు సినిమాల పాక్షిక జాబితా:
బయటి లింకులు
వర్గం:1954 జననాలు వర్గం:భారతీయ సినిమా నటీమణులు వర్గం:కన్నడ సినిమా నటీమణులు వర్గం:కన్నడ సినిమా దర్శకులు వర్గం:తమిళ సినిమా నటీమణులు వర్గం:మలయాళ సినిమా నటీమణులు వర్గం:తెలుగు సినిమా నటీమణులు వర్గం:ఫిలింఫేర్ అవార్డుల విజేతలు వర్గం:గుమ్మడి నటించిన చిత్రాలు
శింబు
సిలంబరసన్ థెసింగు రాజేంద్ర తమిళ చిత్రపరిశ్రమకు చెందిన సినిమా నటుడు, నిర్మాత, స్క్రీన్‌ప్లే రైట‌ర్‌, సంగీత దర్శకుడు. ఆయన సినీ పరిశ్రమకి చేసిన సేవలకి గాను తమిళనాడులోని వేల్స్ విశ్వవిద్యాలయం నుండి 11 జనవరి 2022న గౌరవ డాక్టరేట్‌ను అందుకున్నాడు. శింబు బిగ్‌బాస్ తమిళ్ ఓటీటీ వెర్షన్ “బిగ్‌బాస్ అల్టిమేట్” షోకు హోస్ట్‌గా వ్యవహిరించనున్నాడు.
పురస్కారాలు
సైమా అవార్డులు: ఉత్తమ నేపథ్య గాయకుడు
మూలాలు
వర్గం:1983 జననాలు వర్గం:తమిళ నటులు వర్గం:తమిళ సినిమా దర్శకులు వర్గం:తమిళ సినిమా సంగీత దర్శకులు
నాడీ గ్రంథాలు
thumb|297x297px|నాడీ జ్యోతిష తాళపత్ర గ్రంథాలు నాడీ గ్రంథాలు పురాతన కాలంలో భారతదేశంలో తాళపత్రాలపై రాయబడ్డ జ్యోతిష్యానికి సంబంధించిన గ్రంథాలు. వీటిలో ఎక్కువ భాగం తమిళం లోనూ, కొన్ని సంస్కృతం లోనూ ఉన్నాయి. శుక్ర నాడి, ధ్రువ నాడి సంస్కృతంలో ఉన్నాయి. చంద్ర నాడి, బ్రహ్మ నాడి, అగస్త్య నాడి, విశ్వామిత్ర నాడి, సుబ్రహ్మణ్య నాడి, నంది నాడి, కాకాభుజంగ నాడి మొదలైనవెన్నో తమిళ భాషలో ఉన్నాయి. ఇవి చాలా పెద్ద గ్రంథములు. నాడీ జ్యోతిష్యం చెప్పేవారు ఈ గ్రంథాలను గుప్తముగా ఉంచి తమ జీవనోపాధి కొరకు ఉపయోగించుచున్నారు కాబట్టి ప్రస్తుతం ఇవి ఎక్కడా ప్రచురణలో లేవు. జాతక ఫలములను కావల్సిన వారు వీరిని సంప్రదిస్తే వారు ఆగ్రంథములను పరిశీలించి ఫలములను రాసి ఇస్తారు. కౌశిక నాడి, అగస్త్య నాడి మొదలైన వానిని చేతి రేఖల ఆధారంగా చూస్తారు.
చామరాజనగర్ లోక్‌సభ నియోజకవర్గం
చామరాజనగర్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 పార్లమెంటరీ నియోజకవర్గాలలో ఒకటి. ఈ నియోజకవర్గం చామరాజనగర్, మైసూరు జిల్లాల పరిధిలో 08 అసెంబ్లీ స్థానాలతో ఏర్పడింది.
మూలాలు
వర్గం:కర్ణాటక లోక్‌సభ నియోజకవర్గాలు
ఘరానా దొంగలు
ఘరానా దొంగలు 1971, డిసెంబరు 11న విడుదలైన డబ్బింగ్ సినిమా. ఈ సినిమా ఠక్క బిట్రె సిక్క అనే కన్నడ చిత్రానికి అనువాదం.
మూలాలు
వర్గం:డబ్బింగ్ సినిమాలు
పాయింట్ బ్లాంక్
పాయింట్ బ్లాంక్ 2021లో తెలుగులో విడుదలైన క్రైమ్ థ్రిల్లర్‌ సినిమా. ఐశ్వర్యం మీడియా క్రియేషన్స్‌ బ్యానర్ పై డా.కొన్నిపాటి శ్రీనాథ్‌ నిర్మించిన ఈ చిత్రానికి వీవీఎస్‌జీ దర్శకత్వం వహించాడు. అదిరే అభి, హీనారాయ్, రేచల్‌ హీరో, హీరోయిన్లుగా నటించారు. ఈ సినిమా ఆడియోను సినిమాటోగ్రఫీ మంత్రి శ్రీనివాస్ గౌడ్ ఆవిష్కరించాడు.
మూలాలు
వర్గం:2021 తెలుగు సినిమాలు
అవయవ దానం
thumb|అవయవ దానం కార్డుపై సంతకం చేస్తున్నఢిల్లీ మాజీ ముఖ్యమంత్రి [[షీలా దీక్షిత్]] చనిపోయాక మనిషి తన శరీరంలోంచి 200 అవయవాలు, కణజాలాన్ని దానం చేయవచ్చు. కళ్ళు, గుండె, కాలేయం, మూత్రపిండాలు, ఊపిరితిత్తులు, క్లోమం, పెద్ద పేగు, చిన్నపేగులు, ఎముకలు, మూలుగను దానం చేయవచ్చు. ఒక వ్యక్తి చనిపోయిన తర్వాత సగటున ఆరేడుగురికి జీవితం ఇవ్వొచ్చు. దీనిపై రాష్ట్ర ప్రభుత్వం ప్రారంభించిన 'జీవనదానం' కార్యక్రమం మార్గదర్శకాలు రూపొందించే దశలో ఉంది.
ఎప్పుడు సేకరిస్తారు?
చనిపోయాక అవయవాల మార్పిడి గంటల్లో జరిగిపోవాలి. గుండె ఆగి చనిపోతే కళ్లు, గుండె కవాటాలు వంటి వాటిని 6 నుంచి 24 గంటల్లోపు సేకరించవచ్చు. రోడ్డు ప్రమాదాల్లో చనిపోయిన కేసుల్లో ఎక్కువగా బ్రెయిన్‌ డెత్‌గా ప్రకటిస్తారు. వీరిని వెంటిలేటర్‌ నుంచి బయటకు తీసుకొచ్చేలోపు అవయవాలు సేకరించవచ్చు. బయటకు తీసుకొచ్చాక గుండె అయితే నాలుగైదు గంటలు, కాలేయం 8-10 గంటలు, మూత్రపిండాలు 24 గంటల్లోపు సేకరించాల్సి ఉంటుంది.
రెజా హొస్సేనీ నాసాబ్
అయతుల్లా రెజా హోస్సేనీ నసాబ్ (అధికారిక చిరునామా: గ్రేట్ అయతోల్లా) '' కెనడాలోని ప్రసిద్ధ ఇమామ్‌లలో ఒకరు.). .అతను హాంబర్గ్లోని ఇస్లామిక్ సెంటర్‌కు నాయకుడు మరియు షియా ఫెడరేషన్ ఆఫ్ కెనడాకు అధ్యక్షుడు.
అవయవ దానం
ఎవరు ఇవ్వొచ్చు?
బ్రతికుండగానే అవయవాలు రక్త సంబంధీకులకు దానం చేయవచ్చు. రక్త సంబంధీకులు అంటే అమ్మానాన్న, సోదరి, పాప, బాబు, భార్య. ఇందుకు ప్రభుత్వ అనుమతి అక్కర్లేదు. బతికుండగానే బంధు, మిత్రులకు అవయవదానం చేసేటప్పుడు మాత్రం ప్రభుత్వం నుంచి అనుమతి తప్పనిసరి. ఆరోగ్యవంతులైన అన్ని వయసులవారు అవయవదానానికి అర్హులే. తన మరణానంతరం శరీరంలోని భాగాలు ఉపయోగించుకునేలా అంగీకారం తెలపవచ్చు. బంధుమిత్రుల ఆమోదంతో వీరి శరీరంలోని అవయవాలను మార్పిడి కోసం సేకరిస్తారు.
రెజా హొస్సేనీ నాసాబ్
ప్రచురణలు
అతను ఇస్లామిక్ వేదాంతం, షియా ఆలోచనలు, తత్వశాస్త్రం, చట్టం మరియు లాజిక్పై 215 కంటే ఎక్కువ ప్రచురణల రచయిత.
అవయవ దానం
రియల్ హీరో
టాలీవుడ్ న‌టుడు జ‌గ‌ప‌తిబాబు 2022 ఫిబ్రవరి 12న తన 60వ పుట్టినరోజు నేపథ్యంలో ఆయన కీలక నిర్ణయం తీసుకున్నారు. సికింద్రాబాద్ కిమ్స్ ఆసుపత్రిలో 2022 ఫిబ్రవరి 11న ఏర్పాటు చేసిన అవయవదాన అవగాహన సదస్సుకు చీఫ్ గెస్టుగా విచ్చేసిన జగపతిబాబు తన మరణాంతరం అవయవదానం చేస్తున్నట్టు ప్రకటించారు. వంద మంది అభిమానులు సైతం ప్రమాణపత్రంపై సంతకం చేసారు.
రెజా హొస్సేనీ నాసాబ్
సంస్థలు
అయతోల్లా హొస్సేనీ నసాబ్ కెనడా, జర్మనీ మరియు స్విట్జర్లాండ్లో 20 కంటే ఎక్కువ కేంద్రాలను స్థాపించారు..
అవయవ దానం
మూలాలు
వర్గం:వైద్య శాస్త్రము
కళా మాస్టర్
కళా (జననం 1971 ఏప్రిల్ 25) వృత్తిరీత్యా కళా మాస్టర్ అని పిలువబడే ఆమె భారతీయ కొరియోగ్రాఫర్. ఆమె భారతీయ రియాలిటీ డ్యాన్స్ టాలెంట్ షో మానాడ మయిలాడ కు డైరెక్టర్, ముగ్గురు న్యాయనిర్ణేతలలో ఆమె ఒకరు. మలయాళం చలనచిత్రం కొచు కొచు సంతోషంగళ్‌ లో జానపద నృత్య సన్నివేశాలకు గానూ ఆమెకు 2000లో ఉత్తమ నృత్యదర్శకురాలిగా జాతీయ చలనచిత్ర పురస్కారం లభించింది.
కెరీర్
స్కూల్ డ్రాప్ అవుట్ అయిన ఆమె క్లాసికల్ డ్యాన్సర్ శిక్షణ పొందింది. ఆ తరువాత తన బావ కొరియోగ్రాఫర్ రఘురామ్ ప్రభావంతో చిత్ర పరిశ్రమలోకి అడుగుపెట్టింది. 1982లో 12 ఏళ్ల వయసులో అసిస్టెంట్ కొరియోగ్రాఫర్‌గా అరంగేట్రం చేసిన ఆమెకు 1986లో కమల్ హాసన్, రేవతి నటించిన పున్నగై మన్నన్ సినిమా మంచి పేరు తెచ్చిపెట్టింది. దర్శకుడు కె. బాలచందర్ విజ్ఞప్తి మేరకు పుదు పుదు అర్థాంగళ్ (1989)కి ప్రధాన కొరియోగ్రాఫర్‌గా ఆమె మళ్లీ చేసింది.
ఇక వెనక్కితిరిగి చూడని ఆమె తమిళం, తెలుగు, మలయాళం, హిందీ, కన్నడ, ఒరియా, బెంగాలీ, ఇంగ్లీష్, ఇటాలియన్, జపనీస్‌తో సహా వివిధ భాషలలో 4000 పాటలకు పైగా పనిచేసింది. బెంగుళూరులో జరిగిన మిస్ వరల్డ్ 1996 అందాల పోటీకి కొరియోగ్రాఫ్ గా చేసే అవకాశం ఆమెకు లభించింది, దీనికి ఆమె ప్రత్యేక అవార్డును అందుకుంది. అంతేకాకుండా, మలేషియాలో ప్రశాంత్, ఏడుగురు కథానాయికలు పాల్గొన్న ఒక స్టేజ్ ఈవెంట్ తో తన కెరీర్ ని పతాకస్థాయికి చేర్చింది. మలయాళం చలనచిత్రం కొచు కొచు సంతోషంగల్‌లో ఆమె జానపద నృత్య సన్నివేశాలకు 2000లో ఉత్తమ కొరియోగ్రఫీగా జాతీయ చలనచిత్ర అవార్డును అందుకుంది. చెన్నైలో ఐదు బ్రాంచ్‌లను కలిగి ఉన్న కాలాస్ కలలయ పేరుతో సినిమాటిక్ డ్యాన్స్ స్కూల్‌ను ప్రారంభించిన మొదటి వ్యక్తి ఆమె. ఇది ఆమె తన సోదరీమణులతో కలిసి నిర్వహిస్తుంది. చంద్రముఖిలో ఆమె కొరియోగ్రఫీకి గానూ ఉత్తమ నృత్య దర్శకురాలిగా తమిళనాడు రాష్ట్ర చలనచిత్ర అవార్డును కూడా గెలుచుకుంది.
వ్యక్తిగత జీవితం
కళా ఏడుగురు ఆడపిల్లల సంతానంలో ఒకరు. ఒక అక్క జయంతి మొదట డ్యాన్స్ కెరీర్ ఎంచుకుంది, రెండు చిత్రాలలో హీరోయిన్‌గా కూడా నటించింది. కళా రెండవ సోదరి గిరిజ కళాక్షేత్రలో భరతనాట్యం నేర్చుకుంది. ఆమె కొరియోగ్రాఫర్‌లు తంగం, రఘురామ్ మాస్టర్‌ లతో కలిసి పని చేసింది. ఒక కళా ఆరవ కుమార్తె కాగా, ప్రముఖ కొరియోగ్రాఫర్ అయిన బృందా ఆమె చెల్లెలు.
ఆమె మేనల్లుళ్లలో ఒకరైన ప్రసన్న సుజిత్ కూడా సినిమా కొరియోగ్రాఫర్. ఆమె మేనకోడలు మాస్టర్ గాయత్రి రఘురామ్, దివంగత రఘురామ్ మాస్టర్ కుమార్తె, ఆమె సోదరి గిరిజ కూడా కొరియోగ్రాఫర్ గా, నటిగా రాణిస్తున్నారు.
కాళా గతంలో నటి స్నేహ సోదరుడు అయిన యుఎఇకి చెందిన వ్యాపారవేత్త గోవిందరాజన్‌ను 1997లో వివాహం చేసుకుంది. తన వివాహం తర్వాత మొదట్లో దుబాయ్‌కి మారారు, కాని సమస్యలు ఆమెను చెన్నైకి తిరిగి వచ్చి కొరియోగ్రఫీని చేపట్టేలా ప్రేరేపించాయి. ఈ జంట 1999లో విడాకులు తీసుకున్నారు.
ఆమె 2004లో మహేష్‌ని ప్రేమ వివాహం చేసుకుంది. ఈ దంపతులకు విద్యుత్ అనే కుమారుడు 2007లో జన్మించాడు.
మూలాలు
వర్గం:భారతీయ సినిమా నృత్య దర్శకులు వర్గం:భారత మహిళా కొరియోగ్రాఫర్లు వర్గం:భారతీయ మహిళా నాట్య గురువులు వర్గం:1971 జననాలు వర్గం:ఉత్తమ కొరియోగ్రఫీ జాతీయ చలనచిత్ర అవార్డు విజేతలు
గీత సాక్షిగా
గీత సాక్షిగా 2023లో తెలుగులో విడుదలైన క్రైమ్‌ థ్రిల్లర్‌ సినిమా. చేతన్ రాజ్ ఫిల్మ్స్ బ్యానర్‌పై చేతన్‌ రాజ్‌ నిర్మించిన ఈ సినిమాకు ఆంథోనీ మట్టిపల్లి దర్శకత్వం వహించాడు. ఆదర్శ్‌, చిత్ర శుక్లా, రూపేష్‌ శెట్టి, శ్రీకాంత్‌ అయ్యంగార్‌ ప్రధాన పాత్రల్లో నటించిన ఈ సినిమా టీజర్‌ను 2022 సెప్టెంబర్ 22న  విడుదల చేయగా, సినిమాను 2023 మార్చి 22న తెలుగు, హిందీ భాషల్లో విడుదలైంది.
యూరీ గగారిన్
యూరీ గగారిన్ గా పేరు గాంచిన యూరీ అలెక్సెయెవిచ్ గగారిన్ (ఆంగ్లం : Yuri Alexeyevich Gagarin) (రష్యన్ భాష Юрий Алексеевич Гагарин ) (మార్చి 9, 1934 - మరణం మార్చి 27, 1968) ఒక సోవియట్ వ్యోమగామి. రష్యన్లు ఇతడిని సోవియట్ హీరోగా పరిగణిస్తారు. 1961 ఏప్రిల్ 12 న, అంతరిక్షంలోకి వెళ్ళిన మొట్టమొదటి మానవుడిగా చరిత్రపుటలకెక్కాడు, అలాగే మొదటి సోవియట్ కూడానూ. భూమి చుట్టూ కక్ష్యలో పరిభ్రమించినవాడుగానూ రికార్డులకెక్కాడు. అంతరిక్షంలోకి ప్రయాణించినందుకు, ప్రపంచంలోని అనేక దేశాలు, పతకాలు, బహుమానాలు ఇచ్చి, ఇతడిని గౌరవించాయి.
జానపద నృత్యం
thumb|పంజాబీ జానపద నృత్యం జానపద నృత్యం (ఆంగ్లం: Folk dance) అనేది ఒక నిర్దిష్ట దేశం లేదా ప్రాంతంలోని ప్రజల జీవితాన్ని ప్రతిబింబించే నృత్యం. అన్ని జాతి నృత్యాలు జానపద నృత్యాలు కావు. ఉదాహరణకు, ఆచార నృత్యాలు, ఆచార మూలం నృత్యాలు జానపద నృత్యాలుగా పరిగణించబడవు. ఎందుకంటే వాటి ఉద్దేశ్యం మతపరమైన ఆచారవ్యవహారాలకు ముడిపడి ఉంటుంది. నృత్యం సాంస్కృతిక మూలాలను ప్రస్తావించాలంటే జాతి, సాంప్రదాయ పదాలను ఉపయోగించాల్సిఉంటుంది. ఈ కోణంలో, దాదాపుగా అన్ని జానపద నృత్యాలు జాతిపరమైనవి.
యూరీ గగారిన్
thumb|180px|గగారిన్ తన [[:en:space suit|అంతరిక్ష దుస్తులలో]]
జానపద నృత్యం
జానపద నృత్యం సాంప్రదాయానికి కట్టుబడి ఉండే నృత్యాలకు ప్రత్యేకించబడింది. ఇవి సాధారణంగా సామాజిక కార్యక్రమాలలో వృత్తిపరమైన శిక్షణ లేని వ్యక్తులచే సాంప్రదాయ సంగీతంతో నిర్వహించబడతాయి, అంతేకాని పబ్లిక్ పెర్ఫార్మెన్స్, స్టేజ్ కోసం రూపొందించబడవు. జానపద సంప్రదాయాలు కాలక్రమేణా మారుతుంటాయి. అంతర్జాతీయ సంస్కృతుల నుండి వారసత్వంగా వస్తుంది. కొత్త నృత్యకారులు ఇతరులను గమనించడం ద్వారా లేదా ఇతరుల సహాయం పొందడం ద్వారా మాత్రమే పుట్టుకొస్తారు.
యూరీ గగారిన్
అంతరిక్ష యాత్ర
ఏప్రిల్ 12 1961 న, గగారిన్, అంతరిక్షంలో ప్రవేశించిన మొట్టమొదటి మానవుడిగా నమోదయ్యాడు. ఇతడు ప్రయాణించిన అంతరిక్ష నౌక వోస్టోక్ 3KA-2 (వోస్టోక్ 1). అంతరిక్షంలో ఇతడి మొదటి మాట సంకేతం 'కెడ్ర్' (సెడార్; (రష్యన్ : Кедр). తన ప్రయాణంలో ప్రసిద్ధ గీతం "ద మదర్ ల్యాండ్ హీయర్స్, ద మదర్ ల్యాండ్ నోస్" అంతరిక్షంలో పాడాడు. (రష్యన్ భాష "Родина слышит, Родина знает").
జానపద నృత్యం
మూలాలు
వర్గం:జానపద కళారూపాలు వర్గం:నృత్యం వర్గం:జానపద నృత్యం
యూరీ గగారిన్
అంతరిక్ష యాత్ర
ఆ కాలంలో మీడియాలో గగారిన్ వ్యాఖ్య గురించి ఓ వార్త సంచలనాన్ని సృష్టించింది. "నేను యే దేవుడినీ ఇక్కడ చూడడం లేదు" అని గగారిన్ అంతరిక్షంలో అన్నట్టు కథనం. కానీ, అంతరిక్ష నౌకలో 'వెర్బాటిమ్ రికార్డర్' లో అలాంటి వ్యాఖ్యలు గాని శబ్దాలు గాని లేవు. "ఏం అందం. దూరంగా ఉన్న ప్రియమైన భూమి మీద మబ్బులను, వాటి మెరుపుల నీడలను చూశాను... నీరు నల్లటి, చిన్న మిణుకుమనే చుక్కలా కనిపించింది... క్షితిజాన్ని చూసినప్పుడు లేతరంగు భూమి ఉపరితలానికీ, ఆకాశపు పూర్తి నిఖార్సైన నల్లరంగుకీ మధ్య ఉన్న వ్యత్యాసం కనిపించింది. భూమి విభిన్నమైన రంగులను చూసి ఆస్వాదించాను. దాన్ని లేత నీలం ప్రభామండలం చుట్టివుంటుంది, అది క్రమంగా నల్లబడుతూ, వైఢూర్య వర్ణంలోకి, గాఢమైన నీలం రంగులోకి, బొగ్గులా నల్లటి నలుపులోకి మారుతూంటుంది"
- యూరీ గగారిన్, లూసీ బి. యంగ్ రాసిన ఎర్త్స్ ఆరా (1977)లోని వ్యాఖ్య
మరణం
గగారిన్ వ్యోమగాముల శిక్షణా స్థలి స్టార్ సిటీ లో ఉప-శిక్షణాధికారిగా నియమితుడయ్యాడు. అదే సమయంలో ఇతను ఫైటర్ పైలట్ గా తిరిగి అర్హతపొందేందుకు ప్రయత్నించసాగాడు. మార్చి 27 1968, చకలోవ్‌స్కీ ఎయిర్ బేస్ నుండి శిక్షణా విమానంలో ఎగురుతూ వుండగా, ఇతను, ఇతని శిక్షకుడు వ్లాదిమీర్ సెరిఓజిన్ మిగ్ -15UTI విమానం కిర్జాచ్ పట్టణం వద్ద కూలిపోయి మరణించారు. వీరిరువురినీ రెడ్ స్క్వేర్ లోని క్రెమ్లిన్ గోడలు లో ఖననం చేసారు.
బయటి లింకులు
వర్గం:వ్యోమగాములు వర్గం:1934 జననాలు వర్గం:1968 మరణాలు వర్గం:సోవియట్ యూనియన్
పూర్ణిమ అర్వింద్ పక్వాస
ప్రారంభ జీవితం
పక్వాస సౌరాష్ట్రలోని లింబ్డి రాష్ట్రం సమీపంలోని రాన్పూర్ లో (ప్రస్తుతం గుజరాత్ లో) జన్మించింది. ఆమె మణిపురి నృత్యకారిణి, శాస్త్రీయ గాత్ర గాయని కూడా.
రాజకీయ, సామాజిక క్రియాశీలత
పక్వాస తన ఎనిమిదేళ్ల వయసులో రాన్పూర్ లో మహాత్మా గాంధీ ని మొదటిసారి కలుసుకుంది. ఆమె లింబ్డిలో స్వాతంత్ర్యోద్యమంలో పాల్గొంది. 18 ఏళ్ల వయసులో దండి మార్చ్ లో పాల్గొన్న ఆమె ఈ సందర్భంగా ఆమెను అరెస్టు చేశారు. జైలులో ఉన్న ఆమె సహచర ఖైదీ కస్తూర్బా గాంధీ. పక్వాస ఆమెకు ఇంగ్లిష్ చదవడం, రాయడం ఎలాగో నేర్పింది.
ఆమె 1938లో హరిపురాలో జరిగిన భారత జాతీయ కాంగ్రెస్ 51వ సమావేశంలో పాల్గొన్నారు.
1954లో ఆమె బొంబాయి (ప్రస్తుతం ముంబై)లో మహిళల సాంస్కృతిక, శారీరక, ఆధ్యాత్మిక విద్య కోసం శక్తిదళ్ అనే సంస్థను ప్రారంభించింది. ఆమె నాసిక్ లోని భోస్లా మిలటరీ స్కూల్ కు 25 సంవత్సరాలు నాయకత్వం వహించింది. తరువాత 1974లో ఆమె రితంభర విశ్వ విద్యాపీఠ్ ను స్థాపించి సపుతారాలో రెసిడెన్షియల్ స్కూల్, కాలేజీగా మారడానికి దాని కార్యకలాపాలను విస్తరించింది. పాఠశాల ప్రధానంగా డాంగ్ గిరిజన బాలికలకు సేవలందించింది.
వ్యక్తిగత జీవితం
ఆమె అర్వింద్ పక్వాసను వివాహం చేసుకుంది, ఆమె మంగళ్ దాస్ పక్వాస  కోడలు. ఆమెకు ఆర్తి, సోనాల్ మాన్సింగ్ అనే  ఇద్దరు కుమార్తెలు, ఒక కుమారుడు అనుజ్ ఉన్నారు. సోనాల్ మాన్ సింగ్ ఒక భారతీయ శాస్త్రీయ నృత్యకారిణి.
మరణం
అక్టోబర్ 2013 లో ఆమెకు 100 సంవత్సరాలు నిండి, తన 102 వ ఏట 25 ఏప్రిల్ 2016 న సూరత్ లో మరణించింది. ఆమె అంతిమ సంస్కారాలు సపుటరాలో ఆమె పిల్లలు నిర్వహించారు.
మూలాలు
వర్గం:గాంధేయవాదులు వర్గం:2016 మరణాలు వర్గం:1913 జననాలు వర్గం:గుజరాత్ స్వాతంత్ర్య సమర యోధులు వర్గం:పద్మభూషణ పురస్కార గ్రహీతలు
గుల్షన్ కుమార్
గుల్షన్ కుమార్ ( 5 మే 1951 – 12 ఆగస్టు 1997)  టి-సిరీస్ మ్యూజిక్ లేబుల్ (సుపర్ కేసట్స్ ఇండస్ట్రీస్ లిమిటెడ్) వ్యవస్థాపకుడు, బాలీవుడ్ నిర్మాత. ఈయన అసలు పేరు గుల్షన్ కుమార్ దువా. ప్రస్తుతం టి-సిరీస్ ను ఆయన చిన్న తమ్ముడు కృష్ణ కుమార్, కొడుకు భూషణ్ కుమార్ నిర్వహిస్తున్నారు. ఈయన కుమార్తె తులసీ కుమార్ నేపథ్య గాయని.
జీవిత విశేషాలు
పంజాబీ హిందూ కుటుంబంలో జన్మించారు గుల్షన్. గుల్షన్ తండ్రి చంద్రభాన్ ఢిల్లీలోని దర్యా గంజ్ లో పళ్ళ రసాల దుకాణదారు. తొలినాళ్ళలో గుల్షన్ కూడా ఆ దుకాణంలో పనిచేశారు.
వీరి కుటుంబం రికార్డులు, చౌకగా ఆడియో కేసట్లు అమ్మే దుకాణం కొనుగోలు చేశాకా, గుల్షన్ తన కెరీర్ ను అటు వైపుగా తీర్చిదిద్దుకున్నారు. ఈ చిన్న అడుగు విస్తారమైన సంగీత వ్యాపారం మొదలుపెట్టడానికి బీజాలు వేసింది.
సంగీత వ్యాపారం, సినిమా రంగం
ఆ తరువాత గుల్షన్ "సూపర్ కేసెట్స్ ఇండస్ట్రీస్" పేరుతో తన స్వంత ఆడియో కేసెట్ ఆపరేషన్ పరిశ్రమను మొదలుపెట్టారు. నోయిడా లో సంగీత నిర్మాణ సంస్థను స్థాపించారు. వ్యాపారం విస్తరించడం మొదలుపెట్టాకా గుల్షన్ తన నివాసాన్ని ఢిల్లీ నుంచి ముంబై కు మార్చారు.
1989లో నిర్మాతగా బాలీవుడ్ లో లాల్ దుపట్టా మల్మల్ కా సినిమాతో అడుగుపెట్టారు గుల్షన్. 1990లో తీసిని ఆషికీ పెద్ద హిట్ అయింది. ఈ సినిమా సంగీతపరంగా కూడా చాల పెద్ద హిట్. ఆ తరువాత బాహర్ ఆనే తక్, దిల్ హై కే మన్తే నహీ, ఆయే మిలన్ కీ రాత్, మేరా కా మోహన్, జీనా మర్నా తేరే సంగ్ వంటి సినిమాలు తీశారు కుమార్.
గుల్షన్ హత్య
ముంబై, పశ్చిమ అంధేరి ప్రాంతంలోని జీత్ నగర్ జీతేశ్వర్ మహదేవ్ మందిరం బయట 12 ఆగస్టు 1997న గుల్షన్ ను కాల్చి చంపారు దుండగులు. పోలీసులు, సంగీత దర్శకులు నదీమ్-శ్రవణ్ లలో నదీంపై అనుమానాలు వ్యక్తం చేశారు. ఆ తరువాత 9 జనవరి 2001న వినోద్ జగ్తప్ ఆ హత్య తనే చేసినట్టుగా ఒప్పుకున్నారు. 29 ఏప్రిల్ 2002న సెషన్స్ జడ్జి ఎం.ఎల్.తహిల్యాని వినోద్ కు యావజ్జీవ కారాగార శిక్ష విధించారు. ఈ సందర్భంగా జడ్జి మాట్లాడుతూ ప్రాసిక్యూషన్ వినోద్ ను కాంట్రాక్ట్ హంతకునిగా నిరూపించలేనందున అతనికి ఉరిశిక్ష వేయడం లేదు అని వివరించారు. కుటుంబ సభ్యుల కోరిక మేరకు గుల్షన్ కుమార్ పార్ధివ శరీరాన్ని ఢిల్లీలో ఖననం చేశారు.
టి-సిరీస్ మ్యూజిక్ లేబుల్
గుల్షన్ నేతృత్వంలో టి-సిరీస్ భారతదేశంలోనే టాప్ మ్యూజిక్ లేబుల్ గా నిలిచింది. ఇప్పటికీ ఈ సంస్థే నెం.1గా కొనసాతుతోంది.
భారతదేశంలో అతిపెద్ద సంగీతం, ఆడియోల తయారీ సంస్థ ఇది. ఈ సంస్థ చాలా సినిమాల ఒరిజినల్ సౌండ్ ట్రాక్ లు, రీమిక్స్ లు, పాత భక్తి భజనలు, 1960ల నాటి కొత్త తరం మెలోడీలు, 1990లు పాప్ హిట్లు కూడా విడుదల చేసింది.
నేటికీ భారతీయ సంగీత రంగంలో 60శాతం కన్నా ఎక్కువ మార్కెట్ టి-సిరీస్ సంస్థదే. అంతర్జాతీయంగా టి-సిరీస్  4.2మిలియన్ డాలర్ల టర్నోవర్ సంపాదిస్తోంది. 6 ఖండాల్లోని, 24దేశాల్లో ఎగుమతులు చేస్తోందీ సంస్థ. భారతదేశంలో 2500 మంది డీలర్లతో అతిపెద్ద పంపణీ నెట్వర్క్ గా నిలుస్తోంది.
References
వర్గం:1951 జననాలు వర్గం:1997 మరణాలు
తుంగల చలపతిరావు
తుంగల చలపతిరావు, రంగస్థల నటుడు, తొలితరం తెలుగు సినిమా నటుడు. ఈయన, కపిలవాయి రామనాథశాస్త్రి, జొన్నవిత్తుల శేషగిరిరావు, దైతా గోపాలంలతో కలిసి బెజవాడ నాట్యమండలి పేరు మీద నాటకాలు వేసేవారు.
కళాప్రస్థానం
1935లో చలపతిరావు, దాసరి కోటిరత్నం, బి.వి.రామానందంలతో కలిసి ' భారత లక్ష్మి ఫిలిమ్స్ ' పేరుతో చిత్ర నిర్మాణ సంస్థ ప్రారంభించి కలకత్తాలో సతీ సక్కుబాయి అనే చిత్రాన్ని నిర్మించారు. ఈ సినిమాలో కోటిరత్నం సక్కుబాయిగా, చలపతిరావు కృష్ణునిగా నటించారు. తెలుగు చలనచిత్రాలలో మొట్టమొదటి కృష్ణుని వేసిన తొలినటుల్లో చలపతిరావు ఒకడు. నాటకాల్లో దాసరి కోటిరత్నం పురుషపాత్రలు వేస్తే ఆమెకు జంటగా తుంగల చలపతిరావు స్త్రీ పాత్రలు వేసేవారట. ఈయన రంగస్థలంపై మంచి గాయకుడుగా కూడా పేరుతెచ్చుకున్నాడు.
మరణం
ఆయన 35 సంవత్సరాలైనా నిండకుండానే 1942, మార్చి 29న గుంటూరుజిల్లా మంగళగిరిలో నటిస్తూ సక్కుబాయి పాత్రలో భక్తి తన్మయంతో పాండురంగనిలో ఐక్యమయ్యే సన్నివేశంలో ఆయన కూడా ఐక్యమైపోయారు.
మూలాలు
వర్గం:తెలుగు సినిమా నటులు వర్గం:తెలుగు రంగస్థల నటులు వర్గం:గాయకులు వర్గం:కృష్ణా జిల్లా రంగస్థల నటులు వర్గం:కృష్ణా జిల్లా సినిమా నటులు వర్గం:రంగస్థలంపై స్త్రీ పాత్ర ధరించిన పురుషులు వర్గం:విధి నిర్వహణలో మరణించినవారు వర్గం:నాటకాల్లో శ్రీకృష్ణ పాత్రధారులు
రావణాసుర
రావణాసుర 2022లో రూపొందుతున్న తెలుగు సినిమా. అభిషేక్‌ పిక్చర్స్‌, ఆర్‌టీ టీమ్‌ వర్క్స్‌ బ్యానర్ల పై  అభిషేక్‌ నామా, శ్రీకాంత్ విస్సా నిర్మిస్తున్న ఈ సినిమాకు సుధీర్ వర్మ దర్శకత్వం వహిస్తున్నాడు. రవితేజ, ఫరియా అబ్దుల్లా, ప్రియాంకా అరుళ్‌ మోహన్ హీరో హీరోయిన్లుగా నటించిన ఈ సినిమా  ఏప్రిల్‌ 7న విడుదలైంది.
చిత్ర నిర్మాణం
రావణాసుర సినిమా 14 జనవరి 2022న షూటింగ్ పూజా కార్యక్రమాలతో ప్రారంభమైంది.
మూలాలు
వర్గం:రవితేజ నటించిన సినిమాలు వర్గం:2022 తెలుగు సినిమాలు
తీస్తా సీతల్వాడ్
తీస్తా సేతల్వాడ్ (ఆంగ్లం: Teesta Setalvad) ఒక భారతీయ పౌర హక్కుల కార్యకర్త. ఆమె పాత్రికేయురాలు కూడా. 2002 గుజరాత్ అల్లర్ల బాధితుల పక్షాన వాదించేందుకు ఏర్పాటు చేసిన సిటిజన్స్ ఫర్ జస్టిస్ అండ్ పీస్ (CJP) సంస్థకు ఆమె కార్యదర్శి.
వ్యక్తిగత జీవితం
1962లో గుజరాతీ కుటుంబంలో జన్మించిన తీస్తా సేతల్వాడ్ ముంబైకి చెందిన న్యాయవాది అతుల్ సేతల్వాడ్, సీతా సేతల్వాడ్ దంపతుల కుమార్తె. ఆమె తాత భారతదేశపు మొదటి అటార్నీ జనరల్ అయిన ఎం. సి. సేతల్వాడ్. మైనారిటీ హక్కుల కార్యకర్తగా మారిన జర్నలిస్టు జావేద్ ఆనంద్‌ను తీస్తా సేతల్వాడ్ వివాహం చేసుకున్నారు. వారికి ఒక కుమార్తె, ఒక కుమారుడు ఉన్నారు.
మూలాలు
వర్గం:1962 జననాలు వర్గం:సజీవులు వర్గం:భారత పౌర హక్కుల కార్యకర్తలు వర్గం:ప్రజా వ్యవహారాలలో పద్మశ్రీ గ్రహీతలు వర్గం:భారత మహిళా కార్యకర్తలు వర్గం:గుజరాతీ ప్రజలు వర్గం:2002 గుజరాత్ అల్లర్లు వర్గం:భారత మహిళా జర్నలిస్టులు వర్గం:21వ శతాబ్దపు భారతీయ మహిళా రచయితలు వర్గం:21వ శతాబ్దపు భారతీయ పాత్రికేయులు వర్గం:మహిళల పౌర హక్కుల కార్యకర్తలు
నందారం (అక్కన్నపేట)
నందారం తెలంగాణ రాష్ట్రం, సిద్దిపేట జిల్లా, హుస్నాబాద్ మండలంలోని గ్రామం. ఇది మండల కేంద్రమైన హుస్నాబాద్ నుండి 16 కి. మీ. దూరం లోను, సమీప పట్టణమైన కరీంనగర్ నుండి 56 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 300 ఇళ్లతో, 1171 జనాభాతో 589 హెక్టార్లలో విస్తరించి ఉంది. గ్రామంలో మగవారి సంఖ్య 580, ఆడవారి సంఖ్య 591. షెడ్యూల్డ్ కులాల సంఖ్య 141 కాగా షెడ్యూల్డ్ తెగల సంఖ్య 613. గ్రామం యొక్క జనగణన లొకేషన్ కోడ్ 572619 .పిన్ కోడ్: 505466.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లా లోని హుస్నాబాద్ మండలం లో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన అక్కన్నపేట మండలంలోకి చేర్చారు.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి ఉన్నాయి.బాలబడి హుస్నాబాద్లోను, మాధ్యమిక పాఠశాల రామవరంలోనూ ఉన్నాయి. సమీప జూనియర్ కళాశాల గండిపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల హుస్నాబాద్లోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ కరీంనగర్లో ఉన్నాయి.సమీప వృత్తి విద్యా శిక్షణ పాఠశాల హుస్నాబాద్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు కరీంనగర్లోనూ ఉన్నాయి.
ప్రభుత్వ వైద్య సౌకర్యం
పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉంది. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
నందారంలో భూ వినియోగం కింది విధంగా ఉంది:
నీటిపారుదల సౌకర్యాలు
నందారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
నందారంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
మొక్కజొన్న, వరి, ప్రత్తి
నాగౌర్
నాగౌర్, భారతదేశం, రాజస్థాన్ రాష్ట్రంలోని ఒకనగరం. ఇది నాగౌర్ జిల్లాకు ప్రధాన పరిపాలనా కేంద్రం. నాగౌర్ నగరం జోధ్‌పూర్, బికనీర్ మధ్యలో ఉంది.నాగౌర్ సుగంధ ద్రవ్యాలకు పేరు పొందింది. నాగౌర్‌లో భారీ ఖనిజ వనరులు ఉన్నాయి.పట్టణానికి సమీపంలో మహేశ్వరి సంఘం దేరేసియా మాతామందిర్ పేరిట కుల్దేవీ ఆలయం ఉంది.
చరిత్ర
నాగౌర్ కోట చారిత్రక ప్రాముఖ్యత కలిగి ఉంది.నాగౌర్ కోట భారతదేశపు పురాతన క్షత్రియచే నిర్మించబడిన కోట.దీని అసలు నిర్మాణదారుడు నాగవంశ క్షత్రియుడు. క్షత్రియ పాలకులు నాగౌర్‌పై ఎక్కువ కాలం ఆధిపత్యం వహించారు. నాగౌర్ పాలకుడు పదేపదే చిత్తౌర్‌గఢ్ సిసోడియాస్‌కు నివాళి అర్పించవలసి వచ్చింది. అయితే వారి భూములను నెమ్మదిగా జోధ్‌పూర్ రాథర్స్ స్వాధీనం చేసుకున్నాడు.ఈ నగరం పురాతన పేరు అహిచత్రాపూర్.
భౌగోళికం
నాగౌర్ 27.2°N, 73.73°W వద్ద ఉంది. ఇది 302 మీటర్లు (990 అడుగులు) సగటు ఎత్తులో ఉంది.
జనాభా
నాగౌర్ నగరం (M+OG) పట్టణం రాజస్థాన్ రాష్ట్రం, నాగౌర్ జిల్లాలో ఉంది. నాగౌర్ నగర జనాభా మొత్తం 105218 మంది కాగా, అందులో పురుష జనాభా 54126 మంది ఉండగా, స్త్రీల జనాభా 51092 మంది ఉన్నారు. 2011 గణాంకాల ప్రకారం. 0-6 ఏళ్లలోపు పిల్లల జనాభా 14142, ఆరేళ్ల లోపు మగ పిల్లల జనాభా 7508 మంది కాగా, ఆరేళ్ల లోపు ఆడ పిల్లల జనాభా 6634 మంది ఉన్నారు. నాగౌర్ నగరంలో మొత్తం అక్షరాస్యత రేటు 70.54%, పురుష అక్షరాస్యత రేటు 79.73 %, స్త్రీల అక్షరాస్యత రేటు 60.9%గా ఉంది. నాగౌర్‌లో స్త్రీ పురుష నిష్పత్తి ప్రతి 1000 మంది పురుషులకు 944 మంది స్త్రీలు ఉన్నారు. ఆరు సంవత్సరాల కంటే తక్కువ వయస్సు ఉన్న 1000 మగ పిల్లలకు పిల్లల లింగ నిష్పత్తి 884. నాగౌర్‌లో మొత్తం 18301 గృహాలు ఉన్నాయి.
నాగౌర్ కోట
thumb|220x220px|నాగౌర్ కోట ఉత్తర భారతదేశంలోని మొట్టమొదటి ముస్లిం బలమైన కోటలలో ఇది ఒకటి. జాట్-మొఘల్ నిర్మాణానికి ఉత్తమ ఉదాహరణలలో ఇది ఒకటిగా చెప్పుకోవచ్చు. 12వ శతాబ్దం ప్రారంభంలో నిర్మించబడింది.తరువాతి శతాబ్దాలలో పదేపదే మార్చబడింది. ఇది అనేక యుద్ధాలకు సాక్ష్యం. 2007 లో పెద్ద పునర్నిర్మాణాలు జరిగాయి. ఇప్పుడు దానిలో 90 ఫౌంటైన్లు, తోటలు, పెద్దపెద్ద భవనాలు ఉన్నాయి.
వాతావరణం
నాగౌర్ ప్రాంతం వేసవిలో వేడితోకూడిన పొడివాతావరణంతో కలిగి ఉంటుంది.ఈప్రాంతంలో వేసవికాలంనందు ఇసుక తుఫానులు సర్వసాధారణం.శీతాకాలం నవంబరు మధ్య నుండి మార్చి ప్రారంభం వరకు ఉంటుంది.వర్షాకాలం చాలా తక్కువ. జూలై నుండి సెప్టెంబరు మధ్య వరకు ఉంటుంది.
వెలుపలి లంకెలు
వర్గం:నాగౌర్ జిల్లా వర్గం:నాగౌర్ జిల్లా నగరాలు పట్టణాలు వర్గం:రాజస్థాన్
కుల్చారం మండలం
కుల్చారం మండలం, తెలంగాణ రాష్ట్రం, మెదక్ జిల్లా లోని మండలం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం నర్సాపూర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది మెదక్ డివిజనులో ఉండేది.ఈ మండలంలో  21  రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం కుల్చారం.
గణాంకాలు
thumb|2016 పునర్వ్యవస్థీకరణకు ముందు అవిభక్త మెదక్ జిల్లా పటంలో మండల స్థానం thumb|కుల్చారం మండలం కుల్చారం గ్రామంలోని తెలంగాణ సోషల్ వెల్ఫేర్ బాలికల కళాశాల 2011 భారత జనగణన గణాంకాల ప్రకారం మండల పరిధిలోని మొత్తం జనాభా 35,910, పురుషులు 17,509, స్త్రీలు 18,401
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 156 చ.కి.మీ. కాగా, జనాభా 35,910. జనాభాలో పురుషులు 17,509 కాగా, స్త్రీల సంఖ్య 18,401. మండలంలో 8,068 గృహాలున్నాయి.